

**PRENOSNÝ GENERÁTOR   
S BENZÍNOVÝM MOTOROM**

**HG800-A**

Preklad pôvodného návodu k použitiu

**UPOZORNENIE: Pred použitím si dôkladne prečítajte návod na použitie.**

### VAROVANIE: Pred použitím si, prosím, pozorne prečítajte celý tento

**OBSAH**

#### BEZPEČNOSTNÉ POKYNY 3

#### VÁŠ VÝROBOK 6

#### POUŽITIE 7

#### ÚDRŽBA 9

#### ULOŽENIE 10

#### LIKVIDÁCIA 10

#### VYHLÁSENIE O ZHODE 11

#### ZÁRUKA 12

#### PORUCHA VÝROBKU 13

#### VÝNIMKY ZO ZÁRUKY 14



**1. BEZPEČNOSTNÉ VAROVANIA**

**Varovanie:**

1. Pozor! Výfukové plyny sú toxické. Nepoužívajte tento generátor v miestnostiach bez odvetrávacieho systému!
2. Deti sa musia chrániť tak, že ich budete udržiavať v bezpečnej vzdialenosti od tohto generátora!
3. Počas prevádzky sa nesmie do tohto generátora doplňovať palivo!
4. Ak je tento generátor inštalovaný v uzatvorenej miestnosti, dodržujte bezpečnostné predpisy proti požiaru a výbuchu!
5. Nepripájajte k domácemu elektrickému okruhu!
6. Nepoužívajte toto zariadenie vo vlhkom prostredí!
7. Udržujte horľavé materiály v bezpečnej vzdialenosti!
8. Pri doplňovaní paliva:
   1. Zastavte motor.
   2. Nefajčite.
   3. Zabráňte rozliatiu.

## Základné bezpečnostné pokyny

* Obsluha musí byť oboznámená s princípmi činnosti a konštrukciou generátora a motora, musí vedieť, ako motor v prípade núdze zastaviť a ako zaobchádzať s jeho časťami.
* Nikdy nedovoľte deťom používať toto zariadenie.
* Nikdy nedovoľte, aby toto zariadenie používali osoby, ktoré nie sú oboznámené s týmito pokynmi. Miestne predpisy môžu obmedzovať vek používateľa generátora.
* Nepoužívajte, prosím, toto zariadenie, ak sú v jeho blízkosti ľudia, najmä deti, alebo domáce zvieratá. Udržujte ich v bezpečnej vzdialenosti od pracovného priestoru.
* Za prípadné nehody či úrazy ostatných osôb alebo za škody vzniknuté na ich majetku zodpovedá používateľ.
* Používajte bezpečnostné vybavenie. Používajte ochranné pomôcky, ako sú maska proti prachu, bezpečnostná obuv s protišmykovou podrážkou, prilba a ochrana sluchu.
* Pri práci s týmto generátorom buďte stále pozorní, sledujte, čo robíte a používajte zdravý rozum.
* Nepoužívajte toto zariadenie, ak ste unavení alebo ak ste pod vplyvom drog, alkoholu alebo liekov.
* Inštalujte tento generátor na dobre vetranom mieste, medzi generátorom a stenami budovy alebo iným zariadením udržujte vzdialenosť najmenej 1,5 metra. Uchovávajte mimo dosahu generátora akékoľvek horľavé kvapaliny alebo horľavé materiály.
* Nepoužívajte tento generátor v uzatvorenom alebo zle vetranom priestore. Výfukové plyny vychádzajúce z motora obsahujú oxid uhoľnatý, ktorý je toxický a ktorý môže spôsobiť stratu vedomia alebo smrť.
* Prevádzkujte tento generátor v súlade s menovitými hodnotami uvedenými v tomto návode. Zabráňte preťažovaniu tohto generátora a jeho chodu v nadmerne vysokých otáčkach.
* Tlmič výfuku tohto generátora sa pri chode motora extrémne zahreje a je horúci dokonca ešte nejaký čas po jeho zastavení. Nedotýkajte sa týchto dielov, aby nedošlo k popáleniu.
* Neprepravujte ani nepremiestňujte tento generátor, kým celkom nevychladne.
* Pravidelne robte údržbu a riešte všetky problémy, ktoré by sa mohli vyskytnúť. Nespúšťajte tento generátor, pokým neopravíte zistenú poruchu.
* Tento generátor využíva systém chladenia vzduchom a na zaistenie chladenia je nutné pravidelne čistiť jeho súčasti, ako sú mriežky, kryt ventilátora a ventilátor.
* Udržujte v čistote palivový filter, pravidelne vymieňajte motorový olej.
* Starostlivo skontrolujte inštaláciu, spoje a stav upnutia upevňovacích prvkov, v prípade potreby ich dotiahnite.
* Pravidelne čistite súčasti vzduchového filtra, v prípade potreby vzduchový filter vymeňte.
* Pred spustením alebo zastavením motora generátora vypnite všetky pripojené elektrické spotrebiče.
* Pred prepravou tohto generátora sa musí vyprázdniť jeho palivová nádrž.
* Úkony údržby a opravy tohto generátora musí vykonávať kvalifikovaný technik autorizovaného servisu.
* Prístupné povrchy môžu byť počas prevádzky horúce. Vyvarujte sa kontaktu s takými povrchmi. Pri manipulácii s týmto zariadením vždy používajte rukavice.
* Chráňte deti tak, že ich budete udržiavať v bezpečnej vzdialenosti od tejto zostavy generátora.
* Palivo je horľavé a ľahko sa vznieti. Nedopĺňajte palivo počas prevádzky. Pri doplňovaní paliva nefajčite a nevykonávajte tento úkon v blízkosti otvoreného plameňa. Zabráňte rozliatiu paliva.
* Niektoré časti spaľovacieho motora sú horúce a môžu spôsobiť popáleniny. Venujte pozornosť varovaniam na tejto zostave generátora.
* Výfukové plyny motora sú toxické. Nepoužívajte túto zostavu generátora v nevetraných miestnostiach.
* Pred použitím je nutné túto zostavu generátora a jej elektrické vybavenie (vrátane vedenia a pripojenia zástrčiek) skontrolovať, či nie sú chybné.
* Zostava tohto generátora nesmie byť pripojená k iným zdrojom energie, ako je elektrická rozvodná napájacia sieť.
* Varovanie: Pri spúšťaní generátora pomocou navíjacieho štartéra dávajte pozor na náhle zmeny otáčania motora.
* Riziko zranenia! Počas prevádzky tento generátor nikdy nezakrývajte.
* Istič namontovaný na zostave tohto generátora má účel znížiť riziko úrazu elektrickým prúdom. Ak musíte tento istič vymeniť a použiť iný istič, musí zodpovedať technickým parametrom generátora.
* Z dôvodu veľkého mechanického namáhania sa musí použiť ohybný kábel s hrubým gumovým tienením (podľa normy IEC 245-4) alebo kábel s podobnými parametrami.
* Používateľ musí dodržiavať predpisy týkajúce sa elektrickej bezpečnosti platné v mieste, kde sa tieto zostavy generátorov používajú.
* Údržbu a opravu tohto generátora musí vykonávať kvalifikovaný technik autorizovaného po predajného servisu.
* Tento generátor sa nesmie meniť ani upravovať. Akýkoľvek zásah môže vykonať iba autorizovaný servis.
* Inštaláciu a väčšie opravy môže vykonávať iba špeciálne vyškolený personál.
* Používateľ musí rešpektovať požiadavky a opatrenia v prípade dodávky energie vytváranej zostavou generátora v závislosti od aktuálnych ochranných opatrení tejto inštalácie a od platných predpisov.
* Zostavy generátorov je možné zaťažovať iba na ich menovitý výkon pri menovitých okolitých podmienkach.
* Pred začatím vykonávania údržby musíte zaistiť, aby nebolo možné nečakané spustiť generátor.

## Bezpečnostné pokyny pre doplňovanie paliva

* Benzín je vysoko horľavý a škodlivý.
* Tento generátor používa iba benzín, akékoľvek iné palivo, než je benzín, poškodzuje motor.
* Neplňte nádrž príliš veľkým množstvom benzínu, aby nedošlo k jej preplneniu. Ak dôjde k rozliatiu benzínu, utrite ho pred naštartovaním motora do sucha suchou handrou.
* Ak dôjde omylom k požitiu paliva, vdýchnutiu výparov paliva alebo k vniknutiu paliva do očí, okamžite vyhľadajte lekára. Ak určité množstvo paliva polialo vašu pokožku alebo odev, budete sa musieť umyť a prevliecť.
* Pri doplňovaní paliva vždy vypnite motor generátora.
* Nikdy nedoplňujte palivo v blízkosti otvoreného plameňa.
* Pri doplňovaní paliva dávajte pozor, aby sa palivo nedostalo na motor a výfukovú mriežku generátora.
* Ukladajte palivo vo vhodnej a čistej nádobe mimo zdroja ohňa.
* Doplňujte palivo na bezpečnom mieste. Pomaly otvorte viečko palivovej nádrže, aby sa uvoľnil tlak vnútri palivovej nádrže. Pred naštartovaním motora odstráňte rozliate palivo.
* Aby ste predišli spôsobeniu požiaru, presuňte generátor do vzdialenosti minimálne 4 metre od miesta doplňovania paliva.
* Pred naštartovaním motora skontrolujte, či je viečko palivovej nádrže utiahnuté.
* Neukladajte tento generátor na dlhší čas s benzínom v palivovej nádrži.
* Pri používaní alebo preprave generátora dbajte na to, aby bol generátor v pracovnej polohe, aby sa zabránilo úniku paliva z karburátora alebo palivovej nádrže.

## Elektrická bezpečnosť

Pred každým použitím skontrolujte, či pripájané zaťaženia neprekračujú výkonové parametre vytvárané generátorom. Aby ste zabránili úrazu spôsobenému elektrickým prúdom, dodržujte nasledujúce pokyny:

* Nedotýkajte sa tohto generátora, ak máte vlhké ruky.
* Nenechávajte tento generátor v chode v daždi alebo pri snežení.
* Nenechávajte tento generátor v chode v blízkosti vody.
* Generátor uzemnite. Ako uzemňovací vodič použite dostatočne veľký vodič.
* Nepoužívajte tento generátor paralelne spojený s iným generátorom.
* Pri použití predlžovacích káblov sa uistite, či majú dostatočne veľký priemer, aby mohli prenášať prúdové zaťaženia, a či sa používajú správne.

 Pripojenie generátora používaného na pomocné napájanie elektrického systému budovy musí vykonať kvalifikovaný elektrikár a v súlade s ustanoveniami platných zákonov a noriem v odbore elektro. Nesprávne zapojenie spôsobí, že elektrický prúd vytváraný generátorom potečie späť do elektrickej rozvodnej siete. V takom prípade môže pri výpadku prúdu dôjsť k usmrteniu pracovníkov verejnej energetickej spoločnosti pracujúcich na sieti alebo iných osôb, ktoré sú v kontakte s týmto elektrickým vedením. Okrem toho môže pri obnovení napájania elektrickej siete tento generátor explodovať, zhorieť alebo spôsobiť požiar v elektrickom systéme budovy.

Pred pripojením elektrických zariadení k tomuto generátoru sa uistite, či ich funkčné špecifikácie napätia a frekvencie zodpovedajú technickým parametrom tohto generátora. Ak pripojené zariadenie nie je navrhnuté na prevádzku s toleranciou napätia +/- 10 % alebo s toleranciou frekvencie +/- 3 % pri napájaní pomocou tohto generátora, môže dôjsť k poškodeniu.



## Ochrana životného prostredia

* Tlmič výfuku sa musí pravidelne kontrolovať (pred spustením vypnite generátor a nechajte ho úplne vychladnúť). Poškodený tlmič výfuku spôsobuje zvýšenie hluku.
* Nevylievajte motorový olej do kanalizácie, ale uložte ho na zberné miesto určené na tento účel.
* Palivo tohto stroja je horľavé a výbušné. Po odstavení tohto stroja sa musí zostávajúce palivo riadne ošetriť a musia byť splnené miestne predpisy týkajúce sa ochrany životného prostredia.

## Symbol




|  |  |
| --- | --- |
|  | Výstražný symbol |
|  | Prečítajte si návod na obsluhu |
|  | Nepoužívajte toto zariadenie v uzatvorenej miestnosti, pretože výfukové plyny môžu spôsobiť zranenie a smrť. |
|  | Riziko popálenia |
|  | Ostatné osoby musia byť v bezpečnej vzdialenosti |
|  | Nebezpečenstvo! Riziko úrazu elektrickým prúdom |

|  |  |
| --- | --- |
|  | Riziko otravy oxidom uhoľnatým (CO) |
|  | Riziko požiaru  Riziko požiaru! Nepribližujte sa s otvoreným plameňom |
|  | Nepripájajte k verejnej elektrickej sieti |
|  | Symbol likvidácie |
|  | Zaručené emisie hluku |

**2. VÁŠ VÝROBOK**

**POPIS**





1. Rukoväť



1. Viečko palivovej nádrže
2. Palivová nádrž
3. Páčka plynu
4. Štartér
5. Spínač zapnuté/vypnuté
6. Páčka sýtiča
7. Vzduchový filter
8. Zásuvka so striedavým napätím
9. Generátor
10. Výfukové potrubie
11. Motor
12. Zapaľovacia sviečka


## Technické údaje

|  |  |  |
| --- | --- | --- |
| MODEL | | HG800-A |
| Generátor | Menovitý výstupný výkon | (PRP) 0,65 kW |
| Maximálny výkon | 0,7 kW, S2: 5 min |
| Napájacie napätie | 230 V~ |
| Menovitý prúd | 2,8 A |
| Frekvencia | 50 Hz |
| Počet fáz | Jednofázová |
| Kapacita | Cos Φ = 1,0 |
| Stupeň ochrany | IP23M |
| Dĺžka × šírka × výška | 380 × 320 × 325 mm |
| Hmotnosť | 16 kg |
| Motor | Výkonnostná trieda | G1 |
| Trieda kvality | B |
| Typ | Dvojtaktný jednovalec chladený vzduchom Zmes benzínu a oleja |
| Zdvihový objem | 63 cm3 |
| Menovité otáčky | 3 000/min |
| Vŕtanie × zdvih | 45 × 40 mm |
| Katalyzátor | ÁNO |
| Zmes paliva | 40 : 1 |
| Objem palivovej nádrže | 4,2 l |
| Hlučnosť | Hladina akustického výkonu | 89,3 dB(A) K = 2,01 dB(A) |
| Zaručená hodnota akustického výkonu | 91 dB(A) |

**3. POUŽITIE**

**ZOSTAVENIE RUKOVÄTI**

* Ak nie je rukoväť nainštalovaná, nainštalujte ju na hornú časť zariadenia pomocou dodaných skrutiek.





## PRÍPRAVA

* Toto zariadenie musí byť uzemnené, aby sa zabránilo výbojom.
* Používajte olej pre dvojtaktné motory, v iných prípadoch by dochádzalo k prehrievaniu motora, benzín EURO 95/98 s olejom v pomere 40 : 1
* Objem palivovej nádrže: 4,2 l
* Nedoplňujte palivo nad rysku maximálneho množstva
* Používajte ako mierku viečko plniaceho otvoru
* Používajte benzín a olej (40 : 1) – zmes


Pomocou viečka paliva zmerajte hladinu paliva

* Po premiešaní nalejte zmes do palivovej nádrže.
* Nákres polohy ťažiska generátora. Umiestnenie označené šípkou je prispôsobené polohe na prepravu tohto zariadenia a generátor nesmie byť umiestnený iným spôsobom.




## ŠTARTOVANIE

* Nastavte páčku plynu do polohy „ZAPNUTÉ“ (ON).
* Nastavte páčku sýtiča do polohy 1.
* Zapnite zariadenie stlačením spínača „zapnuté/vypnuté“.
* Zatiahnite za lanko navíjacieho štartéra.
* Zasuňte páčku sýtiča do pôvodnej polohy.
* Pripojte spotrebič k zásuvke s napájacím napätím 230 V~.




## ZASTAVENIE

* Odpojte spotrebič od generátora.
* Vypnite toto zariadenie spínačom „zapnuté/vypnuté“.
* Nastavte páčku plynu do polohy VYPNUTÉ (OFF).


## PRIPOJENIE

* Môžete navinúť kábel okolo rukoväti.
* Naštartujte motor.
* Pripojte napájací kábel k zásuvke.



## ZABEZPEČENIE

* Stlačte spínač, aby došlo k opätovnému spusteniu.
* Ak došlo k aktivácii zabezpečenia, obmedzte zaťaženie tohto zariadenia.



1 = RESET 2 = OFF

**4. ÚDRŽBA**

## Zapaľovacia sviečka:




* Po každých 50 prevádzkových hodinách alebo minimálne raz mesačne.
* Vykonajte demontáž.
* Odstráňte usadeniny karbónu.
* Skontrolujte farbu (normálna farba = svetlohnedá).
* Skontrolujte vzdialenosť elektródy (normálna = 0,7 – 0,8 mm).

## Vzduchový filter:

* Po každých 100 prevádzkových hodinách alebo raz mesačne.
* Vykonajte demontáž.
* Umyte vo vhodnom rozpúšťadle.
* Naneste na filter malé množstvo oleja.
* Vytlačte prebytočný olej.
* Nikdy nenechávajte motor v chode bez vzduchového filtra.

## Palivový kohútik a filter:

* Po každých 150 prevádzkových hodinách alebo každé 3 mesiace.
* Vyčistite palivový kohútik.
* Zastavte motor.
* Páčka „zapnuté/vypnuté“.
* Použite vhodné rozpúšťadlo.
* Očistite filter palivovej nádrže vhodným rozpúšťadlom.
* Osušte.
* Vložte späť do palivovej nádrže.



* Pri likvidácii zvyškov kvapalín postupujte nasledovne:
  + Otvorte palivovú nádrž.
  + Vypustite palivo z palivovej nádrže.
  + Vyprázdnite palivo z karburátora.

Likvidácia zvyškov prevádzkových kvapalín sa musí vykonávať na bezpečnom mieste.

**5. ULOŽENIE**

* Vyprázdnite palivovú nádrž a karburátor.
* Karburátor dobre pretrepte, aby sa riadne vyprázdnil.
* Otvorom pre zapaľovaciu sviečku nalejte do valca lyžicu oleja – niekoľkokrát zatiahnite za sýtič až do bodu tlaku – a prestaňte ťahať.
* Uložte generátor na suchom a dobre vetranom mieste – zakryte ho.
* Ak dôjde k náhlemu vznieteniu generátora:
* Okamžite kontaktujte špecializovanú hasičskú službu, používateľ musí okamžite opustiť priestor, aby nedošlo k zraneniu.
* Použije sa hasiace zariadenie s oxidom uhličitým, v prípade neprítomnosti hasiaceho prístroja s oxidom uhličitým alebo v prípade nesprávnej funkcie hasiaceho prístroja sa musia rýchlo uplatniť všetky dostupné protipožiarne opatrenia, ale nepoužívajte penový alebo pieskový hasiaci prístroj. Ak dôjde k vznieteniu paliva alebo oleja na zemi, je možné na uhasenie použiť suchý piesok.
* Plyny a oleje emitované generátorom, ktoré sa vznietia, sú škodlivé pre ľudské telo a životné prostredie, zverte, prosím, nakladanie s týmto odpadom kvalifikovanému personálu v súlade s miestnymi predpismi.

**6. LIKVIDÁCIA**

Elektrické zariadenia sa nesmú vyhadzovať do bežného domového odpadu. Podľa európskej smernice 2012/19/EÚ týkajúcej sa odpadových elektrických a elektronických zariadení a jej implementácie do národnej legislatívy sa musia použité elektrické výrobky zhromažďovať oddelene a likvidovať na zberných miestach na to určených. Informácie týkajúce sa recyklácie získate na miestnom úrade alebo u autorizovaného predajcu.



**7. PREHLÁSENIE O ZHODE**



#### BUILDER SAS

**ZI, 32 RUE ARISTIDE BERGES – 312070 CUGNAUX – FRANCE**

Vyhlasujeme, že tento výrobok:

PRENOSNÝ GENERÁTOR S BENZÍNOVÝM MOTOROM

Model: HG800-A

Výrobné číslo: 20220667690-20220668439

Spĺňa požiadavky smernice pre strojové zariadenia 2006/42/CE a požiadavky predpisov, ktoré ju vykonávajú.

Spĺňa tiež požiadavky nasledujúcich smerníc: Smernica pre elektromagnetickú kompatibilitu (EMC) 2014/30/EÚ

Smernica týkajúca sa obmedzenia používania nebezpečných látok (ROHS) EÚ 2015/863, ktorou sa mení smernica 2011/65/EÚ, smernica 2000/14/CE príloha VI smernice 2005/88/CE.

Meraná úroveň akustického výkonu 89,3 dB(A), K = 2,01 dB(A) Zaručená úroveň akustického výkonu 91 dB(A)

Poverený orgán 0036 - TÜV SÜD Industrie Service GmbH • Westendstrasse 199 • 80686 München • Deutschland

Spĺňa tiež požiadavky nasledujúcich noriem: EN ISO 8528-13: 2016

EN 55012: 2007/A1: 2009

EN 61000-6-1: 2019

Cugnaux, 25. 3. 2022



Philippe MARIE / PDG

Osoba zodpovedná za technickú dokumentáciu: Olivier Patriarca

**8. ZÁRUKA**



ZÁRUKA

Na tento výrobok poskytuje výrobca záruku v trvaní 2 rokov od dátumu jeho kúpy, ktorá sa vzťahuje na poruchy spôsobené chybou materiálu alebo zlým dielenským spracovaním. Táto záruka platí iba v prípade, ak je výrobok určený na domáce použitie. Táto záruka sa nevzťahuje na poruchy spôsobené bežným opotrebovaním.

Výrobca súhlasí s výmenou dielov, ktoré určený distribútor označil za chybné. Výrobca nepreberá zodpovednosť za výmenu stroja, celého alebo jeho časti a/alebo za následné poškodenie.

#### Táto záruka sa nevzťahuje na poruchy spôsobené nasledovne:

* + Nedostatočnou údržbou.
  + Nesprávnym zostavením, nastavením alebo používaním výrobku.
  + Bežným opotrebovaním spotrebných dielov.

#### Táto záruka sa nevzťahuje na:

* + Náklady na prepravu a balenie.
  + Použitie tohto výrobku na účely, na aké nie je určený.
  + Použitie a úkony údržby tohto stroja vykonávané spôsobom, ktorý nie je opísaný v tomto návode.

Z dôvodu našej politiky neustáleho zlepšovania výrobkov si vyhradzujeme právo na úpravu alebo zmenu technických údajov bez predchádzajúceho upozornenia. V dôsledku toho sa tento výrobok môže líšiť od informácií uvedených v tomto návode. Bude však vykonaná úprava bez predchádzajúceho upozornenia, ak bude uznaná ako zlepšenie predchádzajúcej charakteristiky.

**PRED POUŽITÍM TOHTO STROJA SI POZORNE PREČÍTAJTE TENTO NÁVOD.**

Pri objednávaní náhradných dielov uvádzajte čísla dielov alebo kódy, ktoré nájdete v zozname náhradných dielov v tomto návode. Uschovajte si doklad o kúpe. Bez tohto dokladu nie je záruka platná. Aby sme vám pomohli s vaším výrobkom, vyzývame vás, aby ste nás kontaktovali telefonicky alebo prostredníctvom našich webových stránok:

• **+421 948 290 202**

* + **https://services.swap-europe.com/contact**

Musíte vytvoriť „vstupenku“ prostredníctvom webovej platformy.

* Zaregistrujte sa alebo si vytvorte svoj účet.
* Uveďte odkaz na náradie.
* Vyberte si predmet svojej požiadavky.
* Opíšte problém.
* Pripojte tieto súbory: faktúru alebo doklad o kúpe, fotografiu identifikačného štítku (výrobné číslo), fotografiu súčasti, ktorú potrebujete (napríklad: kolíky na zástrčke transformátora, ktoré sú zlomené).

**9. PORUCHA VÝROBKU**

# ČO ROBIŤ, AK DÔJDE K PORUCHE MÔJHO STROJA?

#### Ak kúpite tento výrobok v obchode:

1. Ak má tento výrobok palivovú nádrž, vyprázdnite ju.
2. Uistite sa, či je váš stroj kompletný so všetkým dodaným príslušenstvom a či je čistý! Ak nebude splnená táto podmienka, opravár stroj odmietne.

Choďte do obchodu s kompletným strojom a s dokladom o kúpe alebo faktúrou.

#### Ak kúpite tento výrobok na internete:

1. Ak má tento výrobok palivovú nádrž, vyprázdnite ju.
2. Uistite sa, či je váš stroj kompletný so všetkým dodaným príslušenstvom a či je čistý! Ak nebude splnená táto podmienka, opravár stroj odmietne.
3. Vytvorte vstupenku pre servis SWAP-Europe na internetovej adrese: https://services.swap-europe.com Pri požiadavke na servis SWAP-Europe musíte priložiť doklad o kúpe tohto výrobku a fotografiu jeho typového štítku (výrobné číslo).
4. Pred odoslaním tohto stroja kontaktujte autorizovaný servis, aby ste sa uistili, či je k dispozícii.

Odovzdajte servisnej opravovni kompletný zabalený stroj, spoločne s dokladom o jeho kúpe a listom podpory servisnej opravovne, ktorý je na stiahnutie po dokončení servisnej požiadavky na webe SWAP-Europe.

V prípade strojov s poruchou motora od výrobcov BRIGGS & STRATTON, HONDA a RATO postupujte, prosím, podľa nasledujúcich pokynov.

Opravy vykonajú schválené autorizované servisy výrobcov týchto motorov (pozri ich stránky):

* <http://www.briggsandstratton.com/eu/fr>
* <http://www.honda-engines-eu.com/fr/service-network-page;jsessionid=5EE8456CF39CD572AA2AEEDFD> 290CDAE
* [https://www.rato-europe.com/it/service-network](http://www.rato-europe.com/it/service-network)

#### Uschovajte si, prosím, pôvodný obal, aby ste mohli tento výrobok odoslať na opravu do popredajného servisu, alebo zabaľte tento stroj do podobnej kartónovej škatule s rovnakými rozmermi.

**Ak máte akékoľvek otázky týkajúce sa nášho popredajného servisu, môžete nás kontaktovať na webovej adrese https://services.swap-europe.com**

**Naša horúca linka zostáva k dispozícii na čísle +421 948 290 202**

**.**

**10. VÝNIMKY ZO ZÁRUKY**

**TÁTO ZÁRUKA SA NEVZŤAHUJE NA NASLEDUJÚCE:**

* Uvedenie do prevádzky a nastavenie výrobku.
* Poškodenie spôsobené bežným opotrebovaním výrobku.
* Poškodenie spôsobené nesprávnym používaním výrobku.
* Poškodenie spôsobené montážou alebo spustením, ktoré nie je v súlade s týmto návodom.
* Poruchy týkajúca sa karburátora po 90 dňoch a zanášanie karburátorov.
* Pravidelné a štandardné akcie údržby.
* Úpravy a demontáže, ktoré priamo rušia platnosť tejto záruky.
* Výrobky, ktorých pôvodné autentizačné označenie (značka, výrobné číslo) bolo zničené, pozmenené alebo odobrané.
* Výmena spotrebného materiálu.
* Použitie neoriginálnych dielov.
* Rozbitie dielov po nárazoch alebo pádoch.
* Poruchy príslušenstva.
* Poruchy a ich následky súvisiace s akoukoľvek vonkajšou príčinou.
* Strata komponentov a straty v dôsledku nedostatočného skrutkovania.
* Strata komponentov a akékoľvek poškodenie týkajúce sa uvoľnenia dielov.
* Preťaženie alebo prehriatie.
* Zlá kvalita napájania: nesprávne napájacie napätie, chyba napätia atď.
* Poškodenie vyplývajúce z nepoužívania tohto výrobku v čase nevyhnutnom na vykonanie jeho opravy a všeobecnejšie náklady týkajúce sa imobilizácie tohto výrobku.
* Náklady na druhé stanovište stanovené treťou stranou na základe odhadu opravárenskej služby SWAP-Europe.
* Použitie výrobku, ktorý by vykazoval poruchu alebo poškodenie, ktoré nebolo predmetom okamžitého oznámenia, a/alebo oprava pomocou opravárenskej služby SWAP-Europe.
* Zhoršenie stavu súvisiace s prepravou a skladovaním**\***.
* Uvedenie na trh po 90 dňoch.
* Olej, benzín, mazivo.
* Škody súvisiace s používaním nevyhovujúcich palív alebo mazív.

**\*** V súlade s prepravnou legislatívou sa musia škody súvisiace s prepravou oznámiť dopravcom maximálne do 48 hodín po ich zistení doporučeným listom s potvrdením o prevzatí. Tento dokument je doplnkom vášho oznámenia, ide o neúplný zoznam.

**Pozor:** Všetky objednávky je nutné skontrolovať v prítomnosti doručujúcej osoby. V prípade odmietnutia doručovateľom stačí doručenie odmietnuť a svoje odmietnutie oznámiť.

**Upozornenie:** Rezervy nevylučujú oznámenie doporučeným listom s prijatím do 72 hodín.

**Informácia:** Tepelné zariadenia je nutné zazimovať každú sezónu (servis dostupný na webe SWAP-Europe). Batérie musia byť pred uložením nabité.

